Superbike

Superbike er en serie innen roadracing, der det siden 1988 har blitt arrangert VM-runder hvert år. Superbikeserien er spesielt populær blant motorsykkelprodusentene, fordi syklene man bruker under løpene baserer seg på standardmodeller fra den kommersielle produksjonslinjen.

Løp 

Det arrangeres hvert år en serie med VM-runder på ulike baner rundt om i verden. Hver VM-runde består av kvalifiseringsrunder og to regulære løp. Bestemann fra kvalifiseringen får første på startposisjon på startlangsiden, kalt «pole position». Deretter starter deltakerne i den rekkefølge de har kvalifisert seg.

Løpspoeng 

 1.-plass 25 poeng
 2.-plass 20 poeng
 3.-plass 16 poeng
 4.-plass 13 poeng
 5.-plass 11 poeng
 6.-plass 10 poeng
 7.-plass 9 poeng
 8.-plass 8 poeng
 9.-plass 7 poeng
 10.-plass 6 poeng
 11.-plass 5 poeng
 12.-plass 4 poeng
 13.-plass 3 poeng
 14.-plass 2 poeng
 15.-plass 1 poeng
 16.-plass eller dårligere 0 poeng

Motortyper 

Syklenes kapasitet (trimmingsgrad) reguleres av et regelsett. De kraftigste motorene utvikler mer enn 200 hestekrefter (150 kW). I konkurransen kan man også velge å bruke tre forskjellige motortyper, der slagvolumet begrenses i henhold til antallet sylindre. Utøverne konkurrerer imidlertid i samme klasse, uansett motortype.
 2-sylindret, inntil 1200ccm
 3-sylindret, inntil 900ccm
 4-sylindret, inntil 1000ccm

VM i Superbike
VM i Superbike har så langt vært dominert av Ducati, som per 2009 har tatt hjem 13 av 22 mulige VM-troféer.

Eksterne lenker 
 World Superbike Championship (offisiell hjemmeside)
 Fédération Internationale de Motocyclisme (FIM), Superbike World Championship Regulations

Motorsykkelsport